સુરતમાં રવિવારે વહેલી સવારે 3-15 વાગે એકાએક હવાનું તોફાન શરૂ થયું હતું અને ગાજવીજ સાથે ધુમંધડાકાભેર વરસસાદનું આગમન થયું હતું. હવાનું તોફાન એટલું ખતરનાક હતું કે શહેરભરરમાં 40થી વધારે વૃક્ષ ધરાશાયી થઇ ગયા હતા અને કેટલાંય ઘરોના પતરાં ઉડીને ફંગોળાઇ ગયા હતા. એક કલાક સુધી વરસેલા તોફાને જાણે તબાહી મચાવી નાંખી હતી. સુરતમાં એક કલાકમાં 1 ઇંચ જેટલો વરસાદ પડ્યો હતો.વરસાદના આગમનને કારણે ગરમીમાં લોકોને રાહતનો અનુભવ થયો હતો. જો કે મોટાભાગના વિસ્તારમાં વીજળી ડુલ થઇ ગઇ હતી.